Výročná  správa

   Rehabilitačného strediska pre  zrakovo  postihnutých 

                                 v  Levoči

                                za rok  2008

                         Levoča, apríl 2009

Obsah

- Identifikácia organizácie ...............................................................................................  3
- Poslanie organizácie..................................................................………………………  4 
- Strednodobý výhľad organizácie ……………………………………………………..  4
- Charakteristika kontraktu organizácie s ústredným orgánom a jeho plnenie ……… 6
- Činnosti/produkty organizácie a ich náklady ..............................................................  7
- Rozpočet organizácie ..................................................................................................... 9
-  Personálne otázky ....................................................................................................... 18
- Ciele a prehľad ich plnenia .........................................................................................20
- Hodnotenie a analýza vývoja organizácie v danom roku …………………………...22
- Hlavné skupiny užívateľov výstupov organizácie. ..................................................... 24

                                                                      
                     1. Identifikácia organizácie

 Názov: Rehabilitačné stredisko pre zrakovo postihnutých Levoča  
 Sídlo: Kasárenská ul. č. 16 , 054 01  Levoča
Rezort: Ministerstvo práce sociálnych vecí a rodiny SR
Riaditeľ:  prom. ped.   Ján Zoričák
Členovia vedenia: Mgr. Zuzana Labajová – zástupca riaditeľa,
                              Alžbeta Fľaková -     vedúca vychovávateľka
                  Bc. Janka Eliašová  -    hlavný ekonóm
Kontakt: - tel.: 053/4513390, 053/451 3649, mobil  0905 257826, telefax: 053/4513390
                - e-mail : rszp @ rszp.sk,  riaditel   rszp.sk 
- www.rszp.sk
Forma hospodárenia: rozpočtová organizácia

Hlavné činnosti: 
-	základná - sociálna rehabilitácia
-	vzdelávanie a príprava pre trh práce
-	individuálna príprava
-	poradenské služby
-	zdravotná starostlivosť

2.	Poslanie  organizácie
                  Obsahom činnosti RSZP je:
-	poskytovanie  poradenstva pre voľbu povolania a poradenstva pre prípravu na   pracovné uplatnenie
-	poskytovanie základnej - sociálnej rehabilitácie (zahŕňajúcej predovšetkým nácvik sebaobsluhy, vrátane nácviku vykonávania nevyhnutných domácich prác, rozvoja hmatových diferenčných schopností a predstáv, nácviku priestorovej orientácie a  samostatného pohybu, nácviku používania dostupnej tyflotechniky,  písania a  čítania bodového slepeckého písma a písania na písacom stroji)
-   vykonávanie prípravy na pracovné uplatnenie zrakovo postihnutých občanov                                formou kurzov vzdelávania a prípravy pre trh práce a kurzov individuálnej prípravy
-	zabezpečovanie poskytovania zdravotnej starostlivosti vrátane psychologickej starostlivosti
-	vytváranie potrebných návykov, zručností a  spôsobilosti kultúrno-spoločenského správania a komunikácie s verejnosťou
-	poskytovanie ubytovania a  stravovania  účastníkom prípravy na pracovné uplatnenie
-	poskytovanie foriem a  metód kompenzácie a  reedukacie zraku prostredníctvom  tyflotechnických   a optických  pomôcok
                    
                           Strednodobý výhľad organizácie

    V najbližšej budúcnosti by mala naša inštitúcia plniť úlohy svojho poslania v oblasti základnej - sociálnej rehabilitácie, vzdelávania a prípravy pre trh práce, individuálnej prípravy, poradenských služieb a zdravotnej starostlivosti.
    Činnosti svojho poslania by mala modernizovať z hľadiska potrieb rozvoja trhovej ekonomiky a podmienok sebarealizácie  a integrácie zrakovo postihnutých. 
    Dôkazom opodstatnenosti a kvality základnej - sociálnej rehabilitácie, vzdelávania a prípravy pre trh práce dospelých zrakovo postihnutých  v našom zariadení  je dobrá povesť a mienka inštitúcií, v ktorých naši absolventi pracujú. Vysoko je hodnotená najmä práca absolventov našich masérskych kurzov v rôznych liečebno-rehabilitačných inštitúciách, z ktorých viaceré sa na nás obrátili s požiadavkou vyškoliť pre nich potrebný počet masérov.
    Absolventi kurzu operátorov počítačových programov sa uplatňujú v oblasti cestovného ruchu, poisťovníctva a v oblasti poskytovania drobných administratívnych služieb. Ovládanie počítačových programov viacerí využívajú na zvyšovanie vlastnej kvalifikácie rôznymi  formami štúdia. Počítame s možnosťami ďalšieho rozšírenia pracovného uplatnenia absolventov KOPP.
  Od  r. 2003 realizujeme nový výrobný odbor v oblasti kartonáže. Tento odbor bol zavedený po predchádzajúcom prieskume, v rámci ktorého sa zistilo, že súčasná výroba nemá záujem o výrobu malých sérii kartonážnickych výrobkov a tak naši absolventi majú perspektívu uplatnenia v tejto oblasti. Prvé skúsenosti ukazujú, že kvalitnejší a schopnejší absolventi tohto  kurzu sa uplatňujú na trhu práce.
   To znamená, že absolventi našich kurzov  rehabilitácie, vzdelávania a prípravy pre trh práce priaznivo ovplyvňujú pracovné procesy inštitúcií, v ktorých naši absolventi pracujú. 
   Úspešná sebarealizácia a integrácia absolventov nášho zariadenia má motivačný vplyv na zvyšovanie  kvality práce zamestnancov a spoluprácu nášho zariadenia s inštitúciami, ktorých poslaním je výchova a vzdelávanie zrakovo postihnutých i starostlivosť o zrakovo postihnutých prostredníctvom výmeny poznatkov a skúseností priamo napomáha zvyšovaniu kvality práce v našej i v ostatných zainteresovaných inštitúciách.
 Naša inštitúcia zabezpečuje aplikáciu poznatkov a skúsenosti rozvoja rehabilitácie, vzdelávania a prípravy pre trh práce zrakovo postihnutých aj na základe spolupráce s niektorými rehabilitačnými centrami pre zrakovo postihnutých v zahraničí /Česko, Nemecko, Poľsko ap./.
     Za priaznivé podmienky, okrem iného, považujeme možnosť priamych kontaktov s inštitúciami rovnakého poslania z krajín EÚ za účelom získavania konkrétnych poznatkov a skúseností a ich aplikáciu v našom zariadení. V poslednom období sa  rozširujú možnosti rozvoja priamych kontaktov s inštitúciami rovnakého typu v krajinách EÚ, ale aj iných krajinách.
 Situácia z hľadiska rozvoja a modernizácie rehabilitácie, vzdelávania a prípravy pre trh práce  sa pozitívne  zmenila po dokončení rekonštrukcie a modernizácie budovy bývalých levočských kasární pre potreby našej inštitúcie, kde sme od mesiaca február 2007 presťahovaní.

3.	Charakteristika kontraktu organizácie s ústredným orgánom a jeho plnenie

       RSZP v Levoči je zariadením,  ktoré formou rehabilitácie, vzdelávania a prípravy pre trh práce pripravuje dospelých zrakovo postihnutých občanov na opätovné zaradenie sa do pracovného pomeru a na plnohodnotný rodinný a spoločenský život. 
   V rámci uzavretého kontraktu na r. 2008 bol plán poskytnutia základnej rehabilitácie 11 frekventantom v 6 skupinách čo predstavovalo kapacitu 132 človeko - mesiacov. 
V skutočnosti základná rehabilitácia bola poskytnutá 10 frekventantom v 5 skupinách čo predstavuje plnenie kapacity v počte 120 človeko – mesiacov.
 Rozsah plnenia úloh rozhodujúcim spôsobom ovplyvnil dostatočný záujem ťažko zrakovo postihnutých. Kvalita plnenia stanovených cieľov sa odráža v dosiahnutí zodpovedajúcej úrovni frekventantov pre prijatie do kurzov vzdelávania a prípravy pre trh práce. 29 frekventantov navštevovalo kurz základnej rehabilitácie a 17-ti získali osvedčenia o absolvovaní kurzu základnej rehabilitácie. Po úspešnom absolvovaní prijímacích skúšok boli 5 zaradení do kurzu masérov, 7 do kurzu operátorov počítačových programov, 2 z rôznych dôvodov prevažne zdravotných odišli domov, 3 do kurzu kartonážníkov a 12 pokračovali s ukončením v januári 2009.
   Podľa plánu sa  vzdelávanie  a  príprava pre trh práce v r. 2008 mala realizovať v 11 skupinách s počtom 29 frekventantov predstavujúcich kapacitu 348 človeko - mesiacov. Z toho v kurze  masérov  v 3 skupinách sa malo pripravovať 10 frekventantov / 120 čm/, v 3 skupinách kurzu operátorov počítačových programov 12 frekventantov /144 čm/,  v 2  skupinách kurzu kartonážnikov 5 frekventantov /60 čm/ a v 3 kurzoch individuálnej prípravy 2 frekventanti /24 čm/. Celkový objem kontraktom dohodnutých prác predstavoval 480 čm.
  V skutočnosti sa v 13 skupinách na pracovné uplatnenie pripravovalo 30 frekventantov /360 čm/. Z  toho v 3 skupinách masérskeho kurzu 13 frekventantov /156 čm/, v 3 skupinách kurzu operátorov počítačových programov 7 frekventantov /84 čm/ , v 2 skupinách  kurzu kartonážnikov 5 frekventantov / 60 čm /a v 5 kurzoch individuálnej prípravy 5 frekventanti /60 čm/.
  V kontrakte na r. 2008  celkový objem dohodnutých prác predstavoval 480 čm. Skutočný objem prác predstavuje 480 čm, čo je plnenie kapacity na 100 %.  
   Kurzy vzdelávania a prípravy pre trh práce komisionálnymi záverečnými skúškami ukončilo 23 frekventantov, ktorí získali osvedčenie s kreditom o spôsobilosti vykonávať činnosť v rámci novej profesie. 24 frekventantov pokračovalo v príprave na pracovné uplatnenie s predpokladom  absolvovania záverečných skúšok v januári a júni 2009.

4.	 Činnosti /produkty organizácie a ich náklady

     V súlade s  poslaním RSZP je jeho základnou činnosťou základná – sociálna rehabilitácia , vzdelávanie a príprava pre trh práce dospelých ťažko zrakovo postihnutých občanov SR.
             Medzi stále činnosti RSZP patria :
-	kurzy základnej – sociálnej  rehabilitácie 
-	kurzy masérov
-	kurzy operátorov počítačových programov
-	poradenské služby
-    zdravotná starostlivosť
                  Medzi dlhodobé činnosti patria:
-	kurzy kartonážnikov
-	kurzy individuálnej prípravy
              Medzi krátkodobé činnosti  patria
-	kurzy košikárov
-	kurzy galantérnej kartonáže

        Stále činnosti:

       - kurzy základnej - sociálnej rehabilitácie sa podieľali na využívaní kapacít organizácie 
        v priemere 25,0 % t.j. 10 frekventantov vyjadrené v nákladoch 3 772 079  Sk, v r. 2007 
       27,5% t j. 11  frekventantov           
   - kurzy masérov sa na využívaní kapacít organizácie podieľali v  priemere 32,50 % t.j.13 
      frekventantov, čo predstavuje náklady 4 903 703     Sk , v r.2007 27,50 % t.j.  11
     frekventantov 
   - kurzy operátorov počítačových programov sa na využívaní kapacity podieľali
      v priemere  17,50 % t.j. 7  frekventantov čo predstavuje náklady 2 640 455   Sk  v r. 2007   
      20,00%t.j. 8 frekventantov    

        Dlhodobé činnosti:
    
   - kurzy kartonážnikov sa na využívaní kapacít organizácie podieľali v priemere 12,50%  
     t.j. 5 frekventantov, čo predstavuje náklady 1 886 039 Sk, v r. 2007 12,50% t.j. 5 
     frekventantov 

    - kurzy individuálnej prípravy sa na využívaní kapacity organizácie podieľali v priemere    
      12,50 % t.j. 5  frekventantov čo predstavuje náklady 1 886 039  Sk, v r. 2007 7,50% t.j. 3 
     frekventanti

               Krátkodobé činnosti:

     -   kurz  galantérnej kartonáže v r. 2008 nebol realizovaný
     -   kurz košikárov v r. 2008 nebol realizovaný

5.	Rozpočet organizácie

 Príjmy
 Príjmy podľa ekonomickej klasifikácie
     Príjmy na rok 2008 neboli plánované. Príjmy boli za stravu položka 223  -  88 tis Sk .  
     Na položke 312 – transfery sme mali príjem z mimorozpočtových zdrojov podľa osobitného predpisu (§ 23, ods. 1, písm. h) zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov od Úradu práce, sociálnych vecí a rodiny v Poprade na aktiváciu nezamestnaných 1 020,- Sk.
      Na položke 231 – príjem z predaja kapitálových aktív sme mali príjem z odpredaja osobného motorového vozidla Škoda Forman 5 300,- Sk.
      Na položke 292 – ostatné príjmy  sme mali príjem z dobropisov vo výške 48 852,- Sk, ďalej to boli preplatky na poistnom vo výške 2 343,- Sk a  manká a škody vo výške 721,- Sk.
	Celkové príjmy v organizácii za rok 2008 činili 147 tis  Sk.

 Prostriedky prijaté z rozpočtu EÚ
	„ nevyskytuje sa „

 Výdavky
  Výdavky podľa ekonomickej klasifikácie
 Výdavky podľa funkčnej klasifikácie
 Vyhodnotenie plnenia programovej štruktúry	

Kapitálové výdavky
 
Kapitálové výdavky na rok 2008 boli vo výške  1 700 tis. Sk, rozpočtovým opatrením.

	Čerpanie kapitálových výdavkov  podľa zdroja financovania:
- zdroj financovania  111  -  1 697 tis Sk 
Rozpočet bol plnený na  99,86  %.
     Z kapitálových výdavkov boli zakúpené počítače na výučbu pre odbor operátor počítačových programov v hodnote 199 tis Sk a interiérové vybavenie v hodnote 75 tis Sk. Ďalej sme z kapitálových prostriedkov nakúpili úžitkové motorové vozidlo Fiat Dóblo v hodnote 425 000,- Sk a OA Wolkswagen na prepravu 9 osôb v hodnote 998 269,- Sk.
Vývoj vybraných ukazovateľov kapitálových výdavkov za roky 2007 - 2008
											V tis. Sk
P.č. 	Položka 	Názov	Rok 2008	Rok 2007	
1.	711	Nákup pozemkov a nehmotných aktív	0	5	
2.	713	Nákup strojov a prístrojov	274	597	
3.	714	Nákup dopravných prostriedkov	1 423	0	
3.	716	Prípravná a projektová dokumentácia	0	290	
4.	717	Rekonštrukcia budovy	0	16 945	
		SPOLU:	1 697	17 837	

Bežné výdavky

     Rozpočet bežných výdavkov na rok 2008 vo výške 12 487 tis. Sk po úprave na  13 393 tis. Sk bol v roku 2008 plnený na  99,99 % v číselnom vyjadrení 13 391 tis. Sk.
     Bežné výdavky boli upravené o mimorozpočtové zdroje v zmysle zákona č. 523/2004 Z. z. § 23, ods. 1, písm. h) o rozpočtových pravidlách na aktiváciu nezamestnaných od Úradu práce, sociálnych vecí a rodiny Poprad  v sume 1 020,- Sk., z toho čerpané z podpoložky :
633011 – potraviny				1 020,- Sk
Vývoj vybraných ukazovateľov výdavkov za roky 2007 – 2008
											V tis. Sk
P.č. 	Položka 	Názov	Rok 2008	Rok 2007	
1.		Rozpočet 	13 392	12 436	
2.		Skutočnosť z toho
mimorozpočtové prostriedky	13390
1	13 322
7	
3.	610	Mzdy, platy, sl. príjmy a ostatné
osobné vyrovnania z toho mimorozpočtové prostriedky	7 330	7 271	
4.	620	Poistné a príspevky zamestnávateľa 
z toho mimorozpočtové prostriedky	2 475	2 444	
5.	630	Tovary a ďalšie služby z toho
mimorozpočtové prostriedky	             3 571
1
	3 358
7	
6.	640	Bežné transfery	15	242	
Mzdy, platy a ostatné osobné vyrovnania

     Skutočné náklady na mzdy za rok 2008 činili 7 330 tis Sk, čo predstavuje 100,0 % z  ročného objemu mzdových prostriedkov.
     Priemerná mzda na jedného pracovníka  za rok 2008 dosiahla výšku 19 074,- Sk. Oproti predchádzajúcemu roku 2007 v  korunovom vyjadrení je to zvýšenie o 1.190,- Sk.
     Priemerný počet pracovníkov za rok 2008 predstavuje 32 osôb. 
    V roku 2008 bolo z titulu pracovnej neschopnosti  zameškaných 319 kalendárnych.
Čerpanie mzdových prostriedkov na základe zákona pri výkone práce vo verejnom záujme predstavuje za rok 2008  7 330 tis. Sk,  z toho:

611 - tarifný plat 			    5 569 tis. Sk
612 - príplatky 			   1 3 43 tis. Sk
Z toho : 
Osobný príplatok 			      566 tis. Sk
Príplatok za odbornosť		      390 tis. Sk
Príplatok za riadenie			      115 tis. Sk
Príplatok za nočnú prácu	                    38 tis. Sk
Za prácu v sobotu a nedeľu		        75 tis. Sk
Za prácu vo sviatok			          5 tis. Sk
Za prácu nadčas			        89 tis. Sk
Príplatok za zmennosť 	 	        15 tis. Sk
Príplatok za triednictvo		        50 tis. Sk		  
614- odmeny				       379 tis. Sk

Poistné a príspevok zamestnávateľa do poisťovní

     Za rok 2008 sme z položky 620 – poistné a príspevok zamestnávateľa do poisťovní čerpali 2 475 tis. Sk z upraveného rozpočtu 2 476 tis. Sk. Rozpočet bol plnený na 99,96 %, čo je oproti roku 2007 o 31 tis. Sk viac. Za rok  2008 bolo odvedené do zdravotného poistenia 705 tis. Sk, do nemocenského poistenia 99 tis. Sk, na starobné poistenie 1 021 tis. Sk, na úrazové poistenie 59 tis. Sk, na invalidné poistenie 185 tis. Sk, na poistenie v nezamestnanosti 60 tis. Sk a poistenie do rezervného fondu 346 tis. Sk.

Tovary a ďalšie služby

     Z položky 630 – tovary a ďalšie služby sme čerpali celkom 3 571 tis. Sk, čo je oproti roku 2007 o 213  tis. Sk viac.

Cestovné výdavky

    Výdavky na tuzemské pracovné cesty boli čerpané v sume 9 369,- Sk. Zahraničné pracovné cesty sa v roku 2008 neuskutočnili.

Energia, voda a komunikácie

     Za rok  2008 sme z položky 632 – energia, voda a komunikácie čerpali 1 145 tis. Sk, čo je oproti roku 2007 o 274 tis. Sk viac. 
Z toho :
632001 – energie					    924 tis. Sk
632002 – vodné, stočné		     		     99 tis. Sk
632003 – poštové a telekomunikačné služby	   121  tis. Sk
		
 Za elektrickú energiu platíme zálohy v štvrťročných splátkach.

Materiál a dodávky

     Z položky 633 – materiál a dodávky sme čerpali celkom 1 855 tis. Sk, oproti roku 2007 je  čerpanie vyššie o 510 tis. Sk. 
     Z interiérového vybavenia podpoložka 633001 - sme zakúpili  stolíky pod PC ,  stoličky a nábytok do kancelárií,  zariadenie do spoločenskej miestnosti v sume 343 tis. Sk. 
      Na podpoložke 633004 sa nachádzajú náklady na nákup prevádzkových strojov a zariadení vo výške 46 tis. Sk  a jedná sa o nákup fotoaparátu, umývačky riadu, rádiomagnetofóny pre frekventantov.
      Na podpoložke 633005 Špeciálne stroje, prístroje a zariadenia bolo čerpaných 20 tis. Sk na prístroj BioQuant MINI.
      Náklady na všeobecný materiál – podpoložka  633006  v hodnote 345 tis. Sk predstavovali nákup čistiacich prostriedkov, kancelárskych potrieb, materiálu pre údržbárske práce,  náplní do laserových tlačiarní, vybavenie jedálne a kuchyne a iného materiálu.   Nakúpila sa  aj nová posteľná bielizeň, paplóny, deky a obrusy do jedálne.   
     Na podpoložke 633009 bolo čerpaných 507 tis. Sk, kde boli zakúpené drobné učebné pomôcky pre zrakovo postihnutých, náčinie do telocvične , odborné knihy a zaplatené predplatné časopisov.
     Na potraviny bolo čerpaných 532 tis. Sk, z toho je 1  tis. Sk na občerstvenie pre osoby zapojené do aktivačnej činnosti.
     Pre ekonomický úsek bol zakúpený software AVG Anti-Virus a AVG Grossupgrade v hodnote 12 tis. Sk.
     Na podpoložke 633016 reprezentačné výdavky bolo čerpaných 40 tis. Sk na obstaranie reklamných predmetov a predmetov na reprezentáciu organizácie.

Dopravné

     Z položky 634 – dopravné bolo v roku 2008  čerpaných 122 tis. Sk, čo je o 27 tis. Sk viac oproti rovnakému obdobiu minulého roka.
     Na pohonné hmoty bolo čerpaných 33 tis. Sk, na servis a opravu motorového vozidla 33 tis. Sk. Zákonné poistenie a havarijné poistenie vozidiel predstavovalo 39 tis. Sk. Náklady na dopravné činili 13 tis. Sk. Poplatok za diaľničné známky a parkované vo výške 3 tis. Sk. 

Rutinná a štandardná údržba

     Na položke 635 – rutinná a štandardná údržba bolo čerpaných 72 tis. Sk, čo je o 9 tis. Sk menej oproti obdobiu roku  2007. Čerpanie na tejto položke predstavuje opravu kuchynských zariadení, kancelárskych strojov, nábytku,   údržbu výpočtovej techniky a údržbu učebných pomôcok.

Nájomné

      Za prenájom klziska a telocvične bolo za rok 2008 zaplatených 16 tis. Sk.

Služby

          Na položke 637 – služby bolo čerpaných v roku 2008 spolu 352 tis. Sk, čo je oproti roku 2007  o 12  tis. Sk viac.
         Na  školenia a kurzy bolo vynaložených 5 tis. Sk.  Odmeny za práce na základe dohôd o vykonaní práce boli čerpané v sume 126 tis. Sk. 
         Na všeobecné služby bolo vynaložených 63 tis. Sk, ktoré predstavuje 34 tis. Sk za pranie pradla, deratizáciu 3 tis. Sk, 16 tis. Sk za práce, 3 tisíc na servis výťahov a 3 tisíc na servis a výmeny hasiacich prístrojov a iné.
        Na odvoz komunálneho odpadu  a dane z nehnuteľnosti bolo vynaložených 35 tis. Sk.
        Stravovanie zamestnancov v roku  2008, počas letných prázdnin  bolo zabezpečené vo verejnom stravovaní. Náklady na stravné lístky činili za rok 2008  37 tis. Sk. Prídel do sociálneho fondu za rok 2008 činil 78 tis. Sk. 

Bežné transfery

    Na položke 642 bolo v roku 2008 vyčerpaných spolu 15 tis. Sk  -  náhrada príjmu počas práceneschopnosti zamestnancov. Výdavky na položke 642 boli  vykryté presunom z položky 620.     

Čerpanie rozpočtu podľa jednotlivých zoskupení za rok 2008

Zosk.
pol.	Schválený
rozpočet	Upravený
rozpočet	Čerpanie
rozpočtu	% plnenia	
611	  5 242 000,-	     5 568 693,-	      5 568 693,-	           100,00	
612	  1 788 000,-           	     1 342 973,-	     1 342 973,-	           100,00	
614	         -  	          418 334,-	       418 300,-	           99,99	
621	     463 000,-          	      472 506,-	         472 506,-	           100,00	
622	      150 000,-	       116 989,-	        116 989,-	           100,00	
623	       60 000,-      	        115 290,-	          115 290,- 	         100,00	
625	  1 784 000,-	    1 771 215,-	    1 770 317,-	          99,23	
631	       14 000,-	          9 369,-	            9 369,-	           100,00	
632	  1 574 000,-  	     1 144 525,70	 1 144 525,70	          100,00	
633	     945 000,-	       1 854 144,65	         1 855 164,65 	          100,06	
634	     96 000,-       	     121 690,-	           121 690,- 	           100,00	
635	     48 000,-	      71 791,80,-	         71 791,80,-	            100,00	
636	       10 000,-	          15 710,-	          15 710,-	          100,00	
637	     313 000,-	        353 768,85	       352 443,42 	          99,63	
642	                 0     	        15 000,-	        14 918,-	          99,45	
711	       60 000,-	         0,-	             0,-	              0,00	
713	     640 000,-	        275 000,-	         274 367,-	            99,77	
714	        1 000 000,-	       1 425 000,-	 1 423 269,0	          99,88	
Spolu	14 187 000,- 	   15 092 000,-	    15 088 316,57	            99,98	

                       Výdavky organizácie, kryté prostriedkami  z rozpočtu EÚ.
                                                   „ nevyskytuje sa „

                                           Výsledok rozpočtového hospodárenia

Text	Schválený rozpočet	Upravený rozpočet	Skutočnosť	
1	2	3	4	
Príjmy spolu	0	0	147	
Z toho: prijaté z rozpočtu EÚ	0	0	0	
Výdavky spolu	14 187	15 093	15 088	
Z toho kryté prostriedkami EÚ	0	0	0	
Saldo príjmov a výdavkov				
Z toho. Z prostriedkov EÚ	0	0	0	

                               Finančné operácie

                                Príjmové finančné operácie

	Príjmové operácie celkom za rok 2008  1 287 tis. Sk. Z toho kategória  400 – 1 188 tis. Sk zostatok prostriedkov z predchádzajúcich rokov položka 453. Položka 292 Iné vo výške  78 tis. Sk.  Kategória 500 – nevyskytuje sa.

 Výdavkové finančné operácie 

	Výdavkové finančné operácie celkom za rok 2008    289  tis. Sk. 
Kategória 800 – nevyskytuje sa.

 Zhodnotenie zamestnanosti

Evidenčný počet zamestnancov  k 31.12.2008 je 32.
 Organizácia v roku 2008 splnila dané záväzné ukazovatele zamestnanosti.

 Zhodnotenie výsledkov kontrol

	Zákonom č. 502/2001 Z. z. o finančnej kontrole a vnútornom audite v znení neskorších predpisov sme v roku 2008 vykonávali predbežnú a priebežnú finančnú kontrolu. Na základe zákona o účtovníctve boli vykonané 4 kontroly hotovosti pokladne  a cenín. V rámci uvedených kontrol neboli zistené žiadne závažnejšie nedostatky.

 Zhodnotenie majetkovej pozície organizácie
										v tis. Sk
Účet	Názov	Hodnota	
021	Budovy a stavby	52 489	
022	Stroje a zariadenia	6 203	
023	Dopravné prostriedky	2 017	
031	Pozemky	6 356	
013	Softvér	186	
028 	DDHM	64	
	SPOLU:	67 315	

K 31.12.2008 evidujeme krátkodobé záväzky v sume 963 tis. Sk Splatnosť záväzkov do jedného roka, z toho: účet 331 -  zamestnanci 564 tis. Sk, účet 336 zúčtovanie s inštitúciami sociálneho zabezpečenia  323 tis. Sk, účet 342 ostatné priame dane   75 tis. Sk. Dlhodobé záväzky  sociálny fondu 36 tis. Sk.
1.9. Majetkové účasti organizácie v obchodných spoločnostiach
 
                                  „ nevyskytuje sa „                                                                                            

          

                                                                                                                  
                                       6.    Personálne  otázky

      Pre realizáciu úloh základnej - sociálnej rehabilitácie, Vz PPTP, individuálnej prípravy, poradenských služieb a zdravotnej starostlivosti organizácia v sledovanom období evidovala  32 zamestnancov, 7 pracovníkov vyučujúcich na dohodu o pracovnej činnosti a 1 informatika na dohodu o pracovnej činnosti .
Činnosť RSZP riadil a usmerňoval riaditeľ  za spolupráce zástupkyne riaditeľa, vedúcej vychovávateľky a vedúcej ekonómky.
Organizačne boli podľa náplne činnosti  zamestnanci  rozčlenení na  3 hlavné   úseky.
- zástupca riaditeľa  riadi činnosť :
- 8  učiteľov a majstrov odborného výcviku
 - vedúca vychovávateľka riadi činnosť:
  - 4  kvalifikovaných vychovávateľov, 4  pomocných vychovávateľov, 1  zdravotnej sestry 
     a 1 informátora      
- vedúci ekonóm riadi činnosť:
- 2  administratívnych pracovníkov, 4  hospodársko-prevádzkových pracovníkov, 
  4  pracovníčok  stravovacej prevádzky

	
                                   Schéma štruktúry riadenia pracovníkov RSZP

                                                   
				riaditeľ					
				zást.riad.					
	ved. vych.						ved. ekon.		
zdr.sestra		vychováv.		učiteľ		mzd+per.	hospod.	ved.kuch.	
informat.		vychováv.		učiteľ		soc.BOP	vod.+údr.	sam.kuch.	
		vychováv.		učiteľ			upratov.	sam.kuch.	
		vychováv.		učiteľ			upratov.	pom. v ku	
		pom.vych.		učiteľ					
		pom.vych.		učiteľ					
		pom.vych.		majst. OV					
		pom.vych.		majs.OV					

V rámci zvyšovania kvality  a  bezpečnosti práce  sa zamestnanci zúčastnili 18 školení:  
a –novela zákona o sociálnom poistení, zmeny v zákone o zdravotnom poistení
b – prerokovanie právneho postavenia IPR Bratislava a RSZP Levoča
c –integrované zamestnávanie zrakovo postihnutých v kontexte podporných nástrojov a  
     nastavenia trhu práce
d – overenie odbornej spôsobilosti technika PO
e –metodika účtovníctva od 1.1.2008 v organizáciách štátnej správy
f –prezentácia architektúry riešenia informačných systémov na riade nie financií v rezorte
    MPSVR
g –konferencia na tému “Integrácia – šanca pre všetkých“ 
h – opakovane overenie odbornej spôsobilosti technika PO
ch-  odborný seminár – odmeňovanie zamestnancov a euro – zaokrúhľovanie, duálne 
       zobrazovanie
i – ochrana utajovaných skutočností – školenie bezpečnostných zamestnancov
j –informácia o návrhu  novely zákona o hospodárskej mobilizácii, jednotný informačný 
    systém, finančné zabezpečenie hospodárskej mobilizácie
k – seminár k SWOT analýze projektu „Koncepcia vzdelávania“ v rezorte MPSVR
l –seminár k projektu „Vzdelávanie a poradenský systém na podporu uplatňovania práva 
     nevidiacich a slabozrakých ľudí na rovnaké zaobchádzanie
m – informačný systém štátnej pokladnice v závere roka 2008 a začiatkom roka 2009
n – ÚNSS Myjava- akadémia Deň nevidiacich- postavenie ÚNSS v súčasnosti
o – porada - informácie k jednotnému informačnému systému hospodárskej mobilizácie, 
     informácie k legislatívnym úpravám - MPSVR
p – zákon o výkone práce vo verejnom záujme – novela, odmeňovanie v eurách
r – implementácia informačného systému SAPERP 6.0 na MPSVR
     V najbližšej budúcnosti plánujeme účasť našich zamestnancov na vzdelávacie aktivity vyplývajúce z  legislatívy a sú súčasťou priebežného vzdelávania a prehlbovania kvalifikácie zamestnancov.
    Súčasný počet zamestnancov pre plnenie úloh a cieľov RSZP  pre najbližšiu budúcnosť nepostačuje. Pociťujeme minimálnu potrebu získania 2-3 pracovníkov na pracovné pozície informatik, pomocnica v kuchyni a jednu pracovníčku na upratovanie.

7.   Ciele a prehľad ich plnenia

    Ciele a úlohy činnosti RSZP sú dané jeho poslaním,  vyplývajúcim zo zriaďovacej listiny, ktorá ukladá povinnosť prípravy dospelých ťažko zrakovo postihnutých na pracovné uplatnenie. Príprava na pracovné uplatnenie sa uskutočňuje formou kurzov Vz PPTP a základnej - sociálnej rehabilitácie v rámci ktorej sa dospelí ťažko zrakovo postihnutí adaptujú na zmenené životné podmienky s cieľom dosiahnuť čo najvyšší stupeň samostatnosti v priestorovej orientácii a samostatnom pohybe, spôsoboch písomnej komunikácie, sebaobslužných činnostiach a ovládania rôznych kompenzačných a  reedukačných pomôcok, aby si vytvorili dobré predpoklady pre úspešné zvládnutie kurzov vzdelávania a prípravy pre trh práce  a  naväzne  aj pracovného uplatnenia.  
   Dôležitou súčasťou rehabilitácie, Vz PPTP je aj vytváranie návykov efektívneho využívania voľného času prostredníctvom uplatňovania rôznych schopností, záujmov a záľub, ktoré  vytvárajú predpoklady samostatnosti a nezávislosti aj v rôznych nevyhnutných praktických životných činnostiach.
   V r. 2008 sa kurzov základnej rehabilitácie, Vz PPTP zúčastňovalo 86 frekventantov. Z tohto počtu 29 frekventantov navštevovalo kurzy základnej - sociálnej rehabilitácie. V mesiacoch január a  jún 2008 úspešné ukončilo kurz základnej rehabilitácie 17 frekventantov, ktorí zvládli predpísané učivo v plnom rozsahu a ciele z hľadiská samostatnosti v priestorovej orientácii, sebaobsluhy, rozvoja kompenzačných a reedukačných schopností i ovládania  tyflotechniky splnili na spoľahlivej úrovni a získali osvedčenia o absolvovaní kurzu základnej rehabilitácie. Po úspešnom absolvovaní prijímacich skúšok boli 5 zaradení do kurzu masérov, 7 do kurzu operátorov počítačových programov, 2 z rôznych dôvodov prevažne zdravotných odišli domov  a 3 do kurzu kartonážnikov. 12 frekventantov v kurze základnej rehabilitácie pokračovalo s  predpokladom ukončenia v januári 2008.
    V r. 2008 sa v RSZP realizovalo 13 kurzov Vz PPTP s celkovým počtom 57 frekventantov.
      Masérske kurzy navštevovalo 22 frekventantov, z ktorých 7 v mesiaci júni 2008 kurz úspešné ukončili a získali spôsobilosť vykonávať klasickú, športovú a reflexnú masáž  a 15 frekventanti v kurze masérov pokračovali s predpokladom ukončenia v  r. 2008.
         Kurzy operátorov počítačových programov navštevovalo 17 frekventantov, z ktorých 12 v mesiacoch  január a jún 2008 kurz úspešne ukončili a získali osvedčenia o odbornej spôsobilosti v tomto odbore a 5 v príprave pokračovali s predpokladom ukončenia v januári   2009. 
      Kurz zrakovo postihnutých kartonážnikov v r. 2008 navštevovalo 13 frekventantov. 5 frekventanti v júni 2008 úspešné zvládli záverečné skúšky. Od septembra 2008 navštevovali kurz 8 frekventanti s predpokladom ukončenia v júni 2009.  Kurzy individuálnej prípravy navštevovali 5 frekventanti a ukončili 2 frekventanti.
 Kurzy Vz PPTP komisionálnymi záverečnými skúškami ukončilo 24 frekventantov, ktorí získali osvedčenia s kreditom o spôsobilosti vykonávať činnosť v rámci novej profesie. 33 frekventantov pokračovalo v príprave na pracovné uplatnenie s predpokladom  absolvovania záverečných skúšok v januári a  júni 2009 i januári 2010.

Prehľad plnenia kapacity RSZP za posledné 3 roky v jednotlivých kurzoch

	KZR	     MK	    KOPP	      KK	KKAR-KGK	      KIP	CP	
rok	N	U	P	N	U	P	N	U	P	N	U	P	N	U	P	N	U	P		
2006	43	28	15	22	7	15	15	9	6	-	-	-	12	6	6	2	2	-	94	
2007	36	20	16	19	11	8	15	3	12	3	3	-	13	3	10	3	2	1	89	
2008	29	17	12	22	 7	15	17	12	5	-	-	-	13	5	8	5	2	3	86	

KZR                -   kurz základnej rehabilitácie
MK                  -   masérsky kurz
KOPP             -   kurz operátorov počítačových programov
KK                  -   košikársky kurz
KKAR-KGK   -   kurz  kartonážnikov a kurz galantérnej kartonáže
KIP                 -   kurz individuálnej prípravy
CP                  -   celkový počet frek., ktorí navštevovali kurzy zákl. rehabil. a VzPPTP
N                     -   navštevovali
U                     -    ukončili
P                      -    pokračovali

                             8. Hodnotenie a analýza vývoja organizácie v danom roku

     Proces rehabilitácie, Vz PPTP dospelých zrakovo postihnutých v roku 2008 bol zabezpečovaný rozpočtovými prostriedkami, ktorých členenie je rozvedené v kapitole č. 5.
   Základným predpokladom úspešnej realizácie úloh a cieľov bolo využívanie kapacity zariadenia, ktorá bola v hodnotenom roku využívaná na 100%. Skladbu a počet frekventantov kurzov základnej  rehabilitácie i kurzov Vz PPTP konkretizuje  predchádzajúca  kapitola. 
  Nábor dospelých zrakovo postihnutých frekventantov je zabezpečovaný predovšetkým dobrovoľnými poradenskými službami predovšetkým pedagogickými pracovníkmi zariadenia, úzkou spoluprácou s  odbormi sociálnych vecí, UPSVR SR, očnými oddeleniami a ambulanciami  a Úniou nevidiacich a slabozrakých Slovenska i propagáciou úloh, cieľov a výsledkov našej inštitúcie prostredníctvom rozhlasu, televízie, denníkov, časopisov i periodík vydávaných pre potreby nevidiacich a slabozrakých.
    Rehabilitáciu, Vz PPTP dospelých zrakovo postihnutých v RSZP priaznivo ovplyvňuje úzka spolupráca RSZP s rôznymi inštitúciami a organizáciami pre starostlivosť o zrakovo postihnutých i s rôznymi kultúrnymi a športovými organizáciami.
   Slovenská knižnica pre nevidiacich Mateja Hrebendu v Levoči pre potreby rehabilitácie a Vz PPTP zabezpečuje výrobu a vypožičiavanie študijných textov v bodovom písme a vo zvukovom prevedení a na základe zmluvy o pôžičke nám poskytuje zariadenia pre odbor kartonážnik.
   Kultúrno-informačné stredisko v Levoči podporuje rozvoj osobnosti zrakovo postihnutých frekventantov v oblasti kultúrno-spoločenskej najmä umožňovaním návštevy rôznych kultúrno-spoločenských podujatí.
   Fond pomoci pri RSZP podporuje proces modernizácie rehabilitácie a Vz PPTP pomocou pri doplňovaní materiálno-technického vybavenia, organizovaní tematických zájazdov a súťaží i získavaní teoretických a praktických poznatkov z oblasti rehabilitácie a Vz PPTP v zahraničí.
   Lyžiarsky klub nevidiacich a slabozrakých v Levoči a Slovenský lyžiarsky zväz zdravotne postihnutých sú hlavnými garantmi rozvoja bežeckého lyžovania dospelých zrakovo postihnutých takým spôsobom, že vychovávajú  nielen  výkonných bežcov lyžiarov, ale aj reprezentantov, ktorí SR reprezentovali na viacerých paralympijských hrách i MS a ME a pretekov v rámci Svetového a Európskeho pohára zdravotne postihnutých.
   Spojená škola internátna  pre zrakovo postihnutú mládež a  Správa účelových zariadení v Levoči poskytovaním svojich priestorov a  služieb napomáhajú športovému rozvoju a posilňovaniu telesnej kondície i upevňovaniu zdravia zrakovo postihnutých frekventantov.
  Únia nevidiacich a slabozrakých Slovenska pracovníkom RSZP sprístupňuje cenné poznatky z oblasti sebarealizácie a integrácie zrakovo postihnutých v zahraničí.
   Pre úspešné plnenie cieľov a úloh  zariadenia je  nevyhnutné podporovať spracúvanie a zovšeobecňovanie dobrých poznatkov a skúseností procesu rehabilitácie a Vz PPTP zrakovo postihnutých, získavať poznatky a skúsenosti obdobných inštitúcií v zahraničí a zabezpečovať ich realizáciu v našich podmienkach a všemožne podporovať modernizáciu a Vz PPTP dospelých zrakovo postihnutých pre ich úspešné uplatnenie sa v náročných podmienkach trhovej ekonomiky. Vedenie RSZP a jeho pedagogický zbor vyvíja iniciatívu v zmysle uvedených požiadaviek pokiaľ to umožňujú finančné zdroje. V minulom roku boli pre skvalitnenie procesu rehabilitácie, vzdelávania a prípravy pre trh práce zakúpené: 4 výkonnejšie PC pre kurz operátorov počítačových programov, interiérové vybavenie, úžitkové motorové vozidlo Fiat Dóblo a mikrobus Wolkswagen.    Rozvoj a  modernizácia rehabilitácie a Vz PPTP  dospelých zrakovo postihnutých je priamo závislá od prideľovaných finančných zdrojov z MPSVR SR. Z tohto hľadiska je vítaná  aj  nezištná pomoc Fondu pomoci pri RSZP v Levoči.

                                           9. Hlavné  skupiny užívateľov  výstupov organizácie
      
 RSZP Levoča pripravuje na pracovné uplatnenie dospelých ťažko zrakovo postihnutých občanov  prevažne vo veku 18-45 rokov v odboroch: masér, operátor počítačových programov, kartonážnik, galantérna kartonáž a košikár. Okrem toho poskytuje aj individuálnu prípravu na stredoškolské a vysokoškolské štúdium, poradenské služby a zdravotnú starostlivosť. 
    Absolventi RSZP sa uplatňujú v rôznych zdravotníckych , liečebných  a  telovýchovných organizáciach, školstve, v administratíve  rôznych inštitúcií, vo výrobe, ako samostatní živnostníci, ako zamestnanci malých podnikateľov živnostníkov, oblasti cestovného ruchu, poisťovníctva a poskytovania drobných administratívnych služieb. 
   Po absolvovaní kurzu individuálnej prípravy pokračujú v štúdiu na odborných stredných školách  a  na rôznych fakultách vysokých škôl  ako napr.: pedagogika, právo, psychológia a pod. 
   Organizácie zamestnávajúce našich absolventov sa nepodieľajú ani na nákladoch  a ani na príjmoch RSZP.
   O úspešnosti našich absolventov sa dozvedáme hlavne prostredníctvom osobného kontaktu s pracujúcimi absolventmi a ich zamestnávateľmi  i zo zmienok publikovaných v čierno tlačových  denníkoch a časopisoch i v tlači pre nevidiacich a slabozrakých.
    Na základe týchto poznatkov usudzujeme, že sú z hľadiska pracovného uplatnenia najúspešnejší maséri ( cca 60-65%).
 Odbor operátor počítačových programov je pre zrakovo postihnutých uplatňovaný iba niekoľko rokov a zamestnanosť našich absolventov operátorov odhadujeme na cca 40-50%.                                      
 Z  odboru zrakovo  postihnutý kartonážnik   sa  na trhu práce uplatňuje cca jedna štvrtina absolventov čo predstavuje 25,0%.
  V nedávnej minulosti sa košikári uplatňovali vo výrobe v rámci zväzu výrobných družstiev avšak po zániku väčšiny družstiev invalidov košikári pracujú ako živnostníci a po domácky.
    V rámci mimo vyučovacej činnosti kladieme hlavný dôraz na vytváranie návykov užitočného a zaujímavého trávenia voľného času. V tejto oblasti je pracovné úsilie zamerané na rozvoj manuálnych zručností, získavanie  rôznych poznatkov a skúseností i schopností manipulácie a ovládania rôznych pracovných a kompenzačných pomôcok v súlade so záujmami a záľubami  frekventantov. Značnej obľube sa tešia aj rôzne kultúrne  a  športové činnosti, ktoré dotvárajú podmienky pre plnohodnotný život ťažko zrakovo postihnutých.
    Pre proces sebarealizácie a integrácie zrakovo postihnutých majú  veľký význam aj poradenské služby, na ktorých sa podieľajú predovšetkým riadiaci a pedagogickí pracovníci zariadenia. Poradenské služby sú nasmerované predovšetkým na ťažko zrakovo postihnutých a ich rodinných príslušníkov a na rôzne inštitúcie štátnej správy, samosprávy, a organizácie v ktorých ťažko zrakovo postihnutí pracovali, alebo v ktorých po absolvovaní kurzov  rehabilitácie a Vz PPTP pracujú, alebo budú pracovať.
    Zdravotnú starostlivosť RSZP zabezpečuje svojim ťažko zrakovo postihnutým frekventantom počas návštevy kurzov  rehabilitácie a Vz PPTP.
     Existencia Rehabilitačného strediska pre zrakovo postihnutých v Levoči, ako jediného zariadenia svojho druhu v SR  je opodstatnená hlavne z toho hľadiska, že občania našej republiky, ktorí v produktívnom veku stratia zrak by boli odkázaní na nečinnosť s ťažkými následkami rôznych porúch psychiky, vedomia, zdravotného stavu  s pocitom bezmocnosti a krivdy, no po absolvovaní rehabilitácie a Vz PPTP v našom zariadení opäť nachádzajú zmysel života, zapájajú sa do pracovného procesu a  podieľajú sa na tvorbe celospoločenských hodnôt. Slovenská  republika týmto spôsobom kopíruje  stav rozvinutých krajín sveta.

                                                                                              Prom. ped. Ján Zoričák
                                                             riaditeľ RSZP